b'\n_START_ARTICLE_\nGiza\n_START_SECTION_\nHistorie\n_START_PARAGRAPH_\n\xc2\xabMn Nefer\xc2\xbb, som ble til Memfis p\xc3\xa5 gresk, betyr \xc2\xabvakre mur\xc2\xbb p\xc3\xa5 gammelegyptisk. Det var hovedstaden i den f\xc3\xb8rste egyptiske staten siden den f\xc3\xb8rste kjente farao Narmer. Memfis ligger rundt 20\xc2\xa0km s\xc3\xb8r for Giza. Byens kjente arkeologiske sted, Gizaplat\xc3\xa5et, har en del av de mest imponerende monumenter i egyptisk historie. Den gangen da Nilen fl\xc3\xb8t til h\xc3\xb8yre for Gizaplat\xc3\xa5et, ble pyramidene bygget med utsyn over oldtidshovedstaden Memfis, som l\xc3\xa5 p\xc3\xa5 den andre siden av elven mot dagens Kairo._NEWLINE_P\xc3\xa5 Gizaplat\xc3\xa5et er graven til farao Djet fra f\xc3\xb8rste dynasti som graven til farao Ninetjer fra andre dynasti.\n_START_SECTION_\nInfrastruktur\n_START_PARAGRAPH_\nGiza har hatt mange endringer i sin 5000 \xc3\xa5r lange historie. Endringer i infrastrukturen under ulike okkupasjoner av Egypt under ulike herskere, inkludert britene fra slutten av 1700- og tidlig p\xc3\xa5 1900-tallet som fokuserte p\xc3\xa5 \xc3\xa5 bygge veier, gater og bygninger i omr\xc3\xa5det. Giza er virksomt senter for egyptisk kultur og er tett befolket med mange fasiliteter og bygninger i det n\xc3\xa5v\xc3\xa6rende omr\xc3\xa5det. Gizas infrastruktur har blitt jevnlig utbygget i \xc3\xa5renes, b\xc3\xa5de av britene fram til statskuppet i 1952, og av egyptiske myndigheter siden grunnet stedets betydning. Grunnet de imponerende monumentene p\xc3\xa5 Gizaplat\xc3\xa5et har Giza tatt i mot tusenvis av turister og bes\xc3\xb8kende daglig i mange \xc3\xa5r fram til den egyptiske revolusjonen i 2011 hvor islamistene har forhindret ytterligere bes\xc3\xb8kende og gjort mange egyptere avhengig av turistindustrien arbeidsledige og uten inntekstmuligheter._NEWLINE_Giza Zoo er den f\xc3\xb8rste zoologiske hage p\xc3\xa5 hele det afrikanske kontinentet, og en av de eldste i middelhavsregionen. I tillegg er det flere parker, hvor den mest kjente er Orman Park, hvilket betyr \xc2\xabskogparken\xc2\xbb p\xc3\xa5 tyrkisk.\n_START_SECTION_\nTransport\n_START_PARAGRAPH_\nTransport i Giza utgj\xc3\xb8r et omfattende nettverk av veier, jernbane, undergrunnsbane, og ferger. Veitransport best\xc3\xa5r av private biler, drosjer, busser, og minibusser._NEWLINE_Giza deler undergrunnsbane med Kairo, offisielt kalt for \xc2\xabMetro\xc2\xbb (\xd9\x85\xd8\xaa\xd8\xb1\xd9\x88), en rask og effektiv m\xc3\xa5te \xc3\xa5 komme seg rundt. Et omfattende nettverk av veier knytter Giza til b\xc3\xa5de Kairo og de andre omliggende byene. Trafikken er som i andre byer i Egypt, overveldende, kaotisk og overbelastet._NEWLINE_Tilgang med fly er avhengig av Kairos internasjonale flyplass, men byen har ogs\xc3\xa5 en lokal flyplass kalt Imbaba flyplass, men f\xc3\xb8r 2011 besluttet de egyptiske myndighetene \xc3\xa5 stenge Imbaba og gj\xc3\xb8re det til om til et kulturelt omr\xc3\xa5de. Etter 2011 er framtiden for omr\xc3\xa5det mer uvisst.\n_START_SECTION_\nKlima\n_START_PARAGRAPH_\nGiza har et varmt \xc3\xb8rkenklima (K\xc3\xb6ppens klimaklassifisering BWh). Dets klima er bortimot det samme som Kairo ettersom de ligger s\xc3\xa5pass n\xc3\xa6rt hverandre. Vindstormer kan komme hyppig over Egypt om v\xc3\xa5ren og frakter med seg st\xc3\xb8v og sand fra Sahara og inn i byen i l\xc3\xb8pet av m\xc3\xa5nedene mars og april. De h\xc3\xb8yeste temperaturene om vinteren strekker seg fra 16 \xc2\xb0C til 20 \xc2\xb0C, men om natten kan den synke til under 7 \xc2\xb0C. Om sommeren g\xc3\xa5r sjelden over 40 \xc2\xb0C og det laveste kan g\xc3\xa5 ned til rundt 20 \xc2\xb0C. Nedb\xc3\xb8r er spredt og sparsommelig, men br\xc3\xa5 regnbyger kan f\xc3\xb8re til raske oversv\xc3\xb8mmelser. Hagl og sludd kan tidvis skje. Fram til august 2013 er den h\xc3\xb8yeste m\xc3\xa5lte temperaturen 46 \xc2\xb0C. Det skjedde den 13. juni 1965, mens den laveste m\xc3\xa5lte temperaturen var 2 \xc2\xb0C den 8. januar 1966.\n_START_SECTION_\n\xc3\x98konomi\n_START_PARAGRAPH_\nIndustri i Giza er blant annet film, kjemikalier, maskineri og sigaretter. I tillegg har Giza mange luksusleiligheter langs Nilen som er popul\xc3\xa6re hos de rike.\n_START_SECTION_\nUtdannelse\n_START_PARAGRAPH_\nGizas ledende l\xc3\xa6reanstalter best\xc3\xa5r blant annet av Universitetet i Kairo som flyttet til Giza i 1924. Byen er et knutepunkt av l\xc3\xa6resteder og pedagogiske tjenester, ikke bare for Egypt, men ogs\xc3\xa5 for den \xc3\xb8stlige delen av Middelhavet. Giza har tallrike skoler, barnehager og institusjoner for h\xc3\xb8yere utdannelse._NEWLINE_Kairos japanske skole, en japansk internasjonal skole, er lokalisert i Giza.'